Public procurement notice: Prior Information Notice Without Call For Competition
Published: 2024-02-05
Buyer: Turun kaupunki / Konsernihallinto
Country: FI
Region: FI1C1
Contract type: Works
CPV classification: 44000000 | 45000000: Construction work | 50000000 | 70000000 | 71000000
Submission deadline: 2024-04-25

Technical requirements: Turun kaupunki valmistelee kahta erillistä uudisrakennushanketta, joista kumpikin koostuu useista päiväkotikohteista. Ensimmäinen, 7 päiväkotia käsittävä hanke toteutetaan elinkaarihankkeena ja toinen, 5 päiväkotia käsittävä kohde vuokramallilla. Päiväkodeista osa on kokonaan uusia, kun taas osan päiväkodeista kohdalla uusi rakennus rakennetaan tontilta purettavan vanhan rakennuksen tilalle. Kohteet muodostavien päiväkotien paikkamäärä vaihtelee noin 80–170 lapsen välillä.

Elinkaarihankkeena toteutettavan 7 päiväkodin kohteen osalta hankinnan on tarkoitus kattaa suunnittelu- ja rakennustyöt, mahdolliset tontilla sijaitsevien rakennusten purkutyöt sekä erikseen määriteltävät rakennuksen ylläpito- ja käyttäjäpalvelut niin, että hankkeen toteuttajan vastuulla olisi rakennuksen käytettävyys ja olosuhteet noin 20–25 vuoden palvelujakson ajan.

Vuokramallilla toteutettavan 5 päiväkodin kohteen osalta kaupungin vuokranantajaksi kilpailutuksella valittavan toimijan on tarkoitus tehdä kaupungin kanssa noin 20 vuoden vuokrasopimus, jonka puitteissa toimija vastaa päiväkotien suunnittelu- ja rakennustöistä, ja mahdollisten tontilla sijaitsevien rakennusten purkutöistä sekä vuokrakaudella rakennusten ylläpidosta. 

Tavoitteena on, että kummankin hankkeen kilpailutukset käydään rinnakkain vuosina 2024–2025 niin, että hankintapäätökset tehdään viimeistään kesällä 2025. Itse rakennustöiden on tarkoitus alkaa porrastetusti päiväkodeittain vuoden 2026 alussa siten, että kummankin hankkeen viimeiset päiväkodit valmistuvat vuosien 2028 ja 2029 aikana. Kohteita ei ole hankkeiden sisällä jaettu, vaan elinkaarihankekilpailutuksen voittaja toteuttaa kaikki hankkeen 7 päiväkotia ja vuokrahankekilpailutuksen voittaja vastaavasti hankkeen 5 päiväkotia.

Projektikieli on suomi. Tarkoituksena on, että kumpaankin tarjouskilpailuun tarjouksen voi jättää ja hankkeen toteuttajaksi voidaan valita ryhmittymä.

Kaupunki järjestää kiinnostuneille potentiaalisille tarjoajille yhteisen infotilaisuuden torstaina 15.2.2024 klo 9–10.30. Tilaisuus järjestetään etämuotoisena Teams-sovelluksella. Osallistumisesta kiinnostuneita toimijoita pyydetään ilmoittautumaan viimeistään keskiviikkona 14.2.2024 klo 10.00 sähköpostitse osoitteisiin pauliina.karjalainen@turku.fi, satu.sillsten@turku.fi, jon.forssell@capexadvisors.fi, kimmo.j.niemi@capexadvisors.fi ja riku.tolvanen@capexadvisors.fi. Ilmoittautuneille toimitetaan Teams-linkki infotilaisuuteen.

Tämän jälkeen hankintayksikkö järjestää hankkeista kiinnostuneille potentiaalisille tarjoajille kahdenvälisiä etämuotoisia tapaamisia helmikuun 2024 loppupuolella. Kahdenvälisestä tapaamisesta kiinnostuneita toimijoita pyydetään ilmoittautumaan sähköpostitse edellä mainittuihin osoitteisiin viimeistään perjantaina 16.2.2024 klo 10.00.

Kahdenvälisistä tapaamisista annetaan tarkempaa tietoa infotilaisuudessa.

Mikäli kiinnostus tapaamisiin on suurta, kaupungilla ei välttämättä ole aikataulu- ja henkilöresurssisyistä mahdollisuutta järjestää tapaamista kaikkien kiinnostuneiden kanssa. Tällöin tapaamiset toteutetaan lähtökohtaisesti ilmoittautumisjärjestyksessä. Tässä tapauksessa kaikilla kiinnostuneilla on mahdollisuus esittää näkemyksensä ainakin sähköpostitse.